ปตท. สนับสนุนรัฐบาลเชิญชวนประชาชนร่วมใจประหยัดพลังงาน
บริษัท ปตท. จำกัด (มหาชน) เปิดเผยว่า ประเทศไทยได้รับผลกระทบจากสถานการณ์วิกฤตราคาพลังงาน เกิดขึ้นทั่วโลก ไม่ว่าจะเป็นผลกระทบจากสถานการณ์การแพร่ระบาดโควิด-19 ส่งผลให้ความต้องการใช้พลังงานเพิ่มสูงขึ้นอย่างรวดเร็ว สถานการณ์ตึงเครียดในหลายภูมิภาคทั่วโลก อัตราแลกเปลี่ยน ค่าเงินบาทอ่อนค่าลง ทำให้ต้นทุนการผลิตโดยเฉพาะค่าขนส่งปรับตัวสูงขึ้น ประกอบกับเศรษฐกิจในหลายประเทศเริ่มฟื้นตัวและหลายประเทศเข้าสู่ฤดูร้อน ส่งผลให้ความต้องการใช้พลังงานเพิ่มสูงขึ้นอย่างรวดเร็ว จากสถานการณ์เหล่านี้ ล้วนเป็นสาเหตุที่ทำให้ราคาน้ำมันสูงขึ้นอย่างต่อเนื่องตั้งแต่ปลายปีที่ผ่านมา ทั้งราคาน้ำมันดิบและค่าไฟฟ้าที่ปรับตัวสูงขึ้น ขณะเดียวกันประเทศไทยมีการนำเข้าน้ำมันดิบจากต่างประเทศกว่าร้อยละ 80-90 ของความต้องการ ทำให้ราคาน้ำมันสำเร็จรูปในไทย ปรับตัวเพิ่มขึ้นตามราคาตลาดโลก ปตท. จึงอยากเชิญชวนทุกคน มาร่วมใจกันประหยัดพลังงาน ซึ่งก็ทำได้หลายรูปแบบ แล้วแต่ความเหมาะสมของแต่ละคนก้าวผ่านวิกฤตพลังงานนี้ไปด้วยกัน แค่ช่วยกันประหยัดพลังงาน ทั้งน้ำมันและไฟฟ้า ใช้อย่างคุ้มค่าให้มีประสิทธิภาพสูงสุด นอกจากจะลดค่าใช้จ่ายของเราแล้ว ยังช่วยลดค่าใช้จ่ายในภาพรวมของประเทศนอกจากนี้ ปตท.ยังได้แนะนำ 7 วิธีประหยัดพลังงาน ไม่ให้ค่าไฟฟ้าเพิ่มสูงขึ้น เช่น ใช้อุปกรณ์ไฟฟ้าที่ได้มาตรฐานมีฉลากประหยัดเบอร์ 5 เปิดแอร์ 26-27 องศาเซลเซียล และพัดลมพร้อมกันเพื่อกระจายความเย็นทั่วพื้นที่ ถอดปลั๊กไฟและปิดสวิตซ์ทุกครั้งหลังใช้งาน ใช้หลอดไฟ LED หยุดรีดผ้าบ่อย จัดระเบียบและทำความสะอาดตู้เย็น ซักผ้าครั้งละมากๆ รวมถึงศึกษาเส้นทางก่อนการเดินทาง เป็นต้น